[{"text_idx": "#000001", "text": "Oma meelsuse va\u0308ljenduseks on Estonia teatri- ja kontserdimaja eilsest Ukraina lipuva\u0308rvides."}, {"text_idx": "#000002", "text": "U\u0308htlasi u\u0308tleb Sihtasutus Eesti Kontsert u\u0308les ko\u0303ik Venemaa ja Valgevene esinejate ja muusikaliste kollektiividega so\u0303lmitud vo\u0303i so\u0303lmimisel olevad lepingud. Otsus puudutab nii Eesti Kontserdi enda programmi kui ka meie kontserdimajade rentnikke. See ta\u0308hendab, et Venemaa ja Valgevene kodakondsusega artiste Estonia kontserdisaali ning Tartu Vanemuise, Pa\u0308rnu ja Jo\u0303hvi kontserdimajadesse esialgu kuni hooaja lo\u0303puni esinema ei lubata. Eesti Kontserdiga on solidaarsed ka Peterburi Jaani kiriku to\u0308o\u0308tajad, kes seisavad so\u0303ja vastu ja on Ukraina taga."}, {"text_idx": "#000003", "text": "\u201eMo\u0303istame, et see otsus vo\u0303ib tunduda Venemaa ja Valgevene muusikutele ja kultuuriintelligentsile u\u0308lekohtusena, sest kultuuri ja poliitikat on ju ikka pu\u0308u\u0308tud lahus hoida. Ta\u0308nases so\u0303jaolukorras ei ole meil muud valikut. Loodame, et see otsus survestab kahe agressorriigi kultuuriintelligentsi oma riigijuhtidele aru pa\u0308he panema ja lo\u0303petama viivitamatult so\u0303da Ukrainas,\u201c lausus Eesti Kontserdi juht Kertu Orro."}]